་བཞུགས།
༄༅༅། །ཨོཾ་སྭསྟི་སིདྡྷ། དཔལ་ལྡན་བླ་མ་ཧེ་རུ་ཀ་དཔལ་གྱི། །ཞབས་པད་དྲི་
མེད་སྤྱི་བོས་བླང་བྱས་ནས། །བྱིན་རླབས་ལམ་གྱི་རིམ་པ་དྲིལ་བུ་པའི། །རྒྱུད་ཀྱི་
སྙིང་པོ་བསྡུས་པའི་གསལ་བྱེད་བྲི། ། སློབ་དཔོན་རྡོ་རྗེ་དྲིལ་བུ་པས་མཛད་པའི་རིམ་
པ་ལྔའི་གཞུང་གི་དོན་ལ་གཉིས་ཏེ། བཤད་པར་དམ་བཅའ་བ་དང་། གཞུང་གི་
དོན་དངོས་སོ། །དེ་ལ་གཉིས། ཕན་ཡོན་བསྟན་པ་དང༌། ཉམས་སུ་བླང་བའི་
མངོན་པར་རྟོགས་པ་བསྟན་པའོ། །དང་པོ་ལ་གསུམ་སྟེ།
མཁའ་འགྲོ་མའི་ཞེས་
བྱ་བའི་ཚིག་རྐང་པ་གཉིས་ཀྱིས་བཟློས་པའི་སྐྱོན་སྤང་བའི་སྒོ་ནས་ཕན་ཡོན་མདོར་
བསྟན་པ་དང་། བགྲང་ཕྲེང་བཟླས་པ་ཞེས་བྱ་བ་ལ་སོགས་པ་ཚིག་རྐང་པ་ལྔས་
ཕྱི་རོལ་གྱི་བྱ་བ་སྤང་བའི་སྒོ་ནས་ཕན་ཡོན་རྒྱས་པར་བསྟན་པ་དང་། རྣམ་པར་
རྟོག་མེད་འཇིགས་བྲལ་བའི། །ཞེས་བྱ་བ་ལ་སོགས་པ་ནས་ད་ལྟར་བྱུང་བ་ཞེས་
པའོ་ཞེས་བྱ་བའི་བར་གྱིས་ཏིང་ངེ་འཛིན་དང་འབྲས་བུ་སྐྱེ་བའི་རིམ་པའི་སྒོ་ནས་
ཕན་ཡོན་ཤིན་ཏུ་རྒྱས་པར་བསྟན་པའོ། །ཉམས་སུ་བླང་བའི་མངོན་པར་རྟོགས་
པ་ལ་གཉིས་ཏེ། བྱིན་རླབས་ཀྱི་རིམ་པ་དང་། ཉམས་སུ་བླང་བའི་རིམ་པ་དངོས་
སོ། །དང་པོ་ལ་གཉིས་ཏེ། མངོན་པར་ཞེན་པ་བཟློག་པ་དང༌། བྱིན་གྱིས་བརླབ་
པ་དངོས་སོ། །ཉམས་སུ(༣༦༦)བླང་བའི་རིམ་པ་ལ་ལྔ་སྟེ། བདག་བྱིན་གྱིས་བརླབ་
པའི་རིམ་པ་དང༌་། སྣ་ཚོགས་རྡོ་རྗེའི་རིམ་པ་དང་། ནོར་བུ་འགེངས་པའི་རིམ་པ་
དང་། ཛཱ་ལནྡྷ་རའི་རིམ་པ་དང་།
བསམ་གྱིས་མི་ཁྱབ་པའི་རིམ་པའོ། །རིམ་པ་
685

ས་སྐྱ་བཀའ་འབུམ། ༼པ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
དང་པོ་ལ་གཉིས་ཏེ། ཉམས་སུ་བླང་བ་དང༌་། དེའི་ཕན་ཡོན་ནོ། །དང་པོ་ལ་
གཉིས་ཏེ། ས་བོན་དང་བཅས་པ་དང་། ས་བོན་མེད་པའི་བདག་བྱིན་གྱིས་བརླབ
པའི་རིམ་པའོ། །རིམ་པ་གཉིས་པ་སྣ་ཚོགས་རྡོ་རྗེའི་རིམ་པ་ལའང་གཉིས་ཏེ། ས་
བོན་དང་བཅས་པ་དང་། ས་བོན་མེད་པའོ། །རིམ་པ་གསུམ་པ་ནོར་བུ་འགེངས་
པའི་རིམ་པ་ལ་བཞི་སྟེ། དམ་ཚིག་གི་ཕྱག་རྒྱ་དང༌། ལས་ཀྱི་ཕྱག་རྒྱ་དང་། ཆོས་
ཀྱི་ཕྱག་རྒྱ་དང༌། ཕྱག་རྒྱ་ཆེན་པོའོ། །རིམ་པ་བཞི་པ་ལ་གཉིས་ཏེ། བསྒོམ་པའི
རིམ་པ་དང་། དེའི་ཕན་ཡོན་རྟགས་དང་བཅས་ཏེ་བསྟན་པའོ། །རིམ་པ་ལྔ་པ་ལ་
གཉིས་ཏེ། བསྒོམ་པའི་རིམ་པ་དང༌་། དེའི་ཕན་ཡོན་བསྟན་པའོ། །བསྡུས་པའི་
དོན་བསྟན་ཟིན་ཏོ།། །།
དེ་ལ་དང་པོ་བཤད་པར་དམ་བཅའ་བའི་དོན་ནི་འདི་ཡིན་ཏེ། བླ་མའི་བྱིན་
རླབས་ལ་བརྟེན་ནས་སློབ་མའི་རྒྱུད་ལ་སྐད་ཅིག་ཙམ་ལ་ཡེ་ཤེས་སྐྱེ་བར་འགྱུར་བ་
འཁོར་ལོ་བདེ་མཆོག་གི་རྩ་བ་དང་བཤད་པའི་རྒྱུད་ཐམས་ཅད་ན་སྦས་པ་དེ་བདག་
གིས་འདིར་བཤད་པར་བྱའོ། །ཞེས་བྱ་བའི་དོན་ཏོ། །གཞུང་གི་དོན་གཉིས་ཀྱི་དང་
པོ་ཕན་ཡོན་ལ་གསུམ་ཡོད་པ་ལས་དང་པོ་མདོར་བསྟན་པ་ནི། ཕྱི་རོལ་གྱི་དཔའ་བོ་
དང་རྣལ་འབྱོར་མ་ཐམས་ཅད་ལུས་ཀྱི་རྩ་དང་རླུང་དང་བྱང་ཆུབ་ཀྱི་སེམས་ལ་འདུས་
པའི་སྙིང་པོ་ལྟ་བུའི་དོན་ནི་བླ་མའི་བྱིན་རླབས་ཀྱིས་བསྐྱེད་པ་ཡིན་ནོ་ཞེས་མོས་པ་
བྱའོ། །ཕན་ཡོན་གཉིས་པ་ནི་ཕྱི་རོལ་ལ་དམིགས་པའི་བགྲང་ཕྲེང་དང་།
བཟླས་
བརྗོད་དང༌་། བསམ་གཏན་དང་། ལྷ་མཆོད་པ་དང་། ཚེས་གྲངས་དང་། ཁྲུས་
དང༌་། ཕྱི་དྲོའི་ཁ་ཟས་སྤང་བ་ལ་སོགས་པའི་ཉེས་པ་དང༌་། སྦྱིན་སྲེག་དང༌་། དཀྱིལ་
འཁོར་ལ་ལྷ་གནས་པའི་ངེས་པ་དང་། གླེགས་བམ་ཀློག་པ་དང་། ངག་གི་ཁ་ཏོན་
ལ་སོགས་པ་ཐམས་ཅད་འདིར་མེད་པས་མི་དགོས་ཏེ། བླ་མའི་བྱིན་རླབས་ལ་བརྟེན་
- 686

རིམ་པ་ལྔའི་གསལ་བྱེད།
ནས་ཏིང་ངེ་འཛིན་སྐྱེ་བ་ཡིན་ནོ་ཞེས་སྟོན་པ་ཡིན་ནོ། །ཕན་ཡོན་གསུམ་པ་ནི་སློབ་
མའི་རྒྱུད་ལ་ཡེ་ཤེས་སྐྱེས་ནས་དེ་བརྟན་པར་བྱ་བའི་ཕྱིར་བསྒོམ་པ་ལ་འབད་ན་དགའ་
བ་ཁྱད་པར་ཅན་དང་ལྡན་པ་དང༌། མངོན་པར་ཤེས་པ་ལྔ་ཐོབ་པ་དང༌་། ས་བཅུ་
ཐོབ་པ་དང་། ནམ་མཁའ་ལ་འགྲོ་བ་ལ་སོགས་པའི་རྫུ་འཕྲུལ་བསམ་གྱིས་མི་ཁྱབ་
པ་འབྱུང་བ་དང་། སྐྱེ་བ་དྲན་པ་དང་། ཁམས་གསུམ་པོ་ཐམས་ཅད་ཀྱི་སེམས་ཀྱི་
གནས་ལུགས་ཤེས་པ་དང་། འདས་པ་དང་། མ་འོངས་པ་དང་། ད་ལྟར་བྱུང་
བའི་དུས་གསུམ་པོ་ཐམས་ཅད་ཇི་ལྟ་བ་བཞིན་དུ་ཤེས་པ་སྟེ།
མདོར་ན་རྡོ་རྗེ་འཆང་
ཉིད་འགྲུབ་བོ་ཞེས་པའི་དོན་ཏོ། །ཕན་ཡོན་བསྟན་ཟིན་ཏོ།། །།
བྱིན་གྱིས་བརླབ་པའི་རིམ་པ་ནི་ཐོག་མར་སྔོན་དུ་བསྙེན་པ་བྱ་དགོས་ཏེ། དེའང་
གྲུབ་ན་བུམ་པ་གཅིག་ལེགས་པར་བཅས་ལ་བཅུད་བཅུག་སྟེ། བུམ་པ་དེ་ལ་བསམ་
རྒྱུ་ནི་ཅི་ཡང་མེད་དོ། །དེའི་སྟེང་དུ་ཐོད་པ་མཚན་དང་ལྡན་པའམ། དུང་ཆོས་
སམ། རིན་པོ་ཆེའི་སྣོད་དུ་ཆང་ལ་བདུད་རྩི་སྦྱར་བ་བླུགས་ལ་གཞག །བུམ་པ་
བཅའ་བ་མ་གྲུབ་ཀྱང་ཉེས་པ་མེད་དོ། །དེ་ནས་གྲུབ་ན་ཚོགས་ཀྱི་འཁོར་ལོའི་ཡོ་
བྱད་ལ་སོགས་པ་དང༌་། དཔའ་བོ་དང་རྣལ་འབྱོར་མ་ལྔ་ཡན་ཆད་སྤྱན་དྲངས་ལ་
ཚོགས་ཀྱི་འཁོར་ལོ་བྱ་སྟེ་བསྙེན་པ་བརྩམ། བསྙེན་པའི་སྐབས་འདིར་ཚོགས་ཀྱི་
འཁོར་ལོ་མ་གྲུབ་ཀྱང་ཉེས་པ་མེད་དོ། །དེའང་བདག་ཉིད་སངས་རྒྱས་སུ་བསྐྱེད་པ་
ལ་མཆོད་པ་བྱས་ནས་མདུན་དུ་བུམ་པའི་སྟེང་དུ་དུང་ཆོས་སམ་ཐོད་པར་བདུད་རྩི་
བཤམས་པ་དེ་བདུད་རྩིས་མཆོད་(༣༦༧)པའི་སྐབས་བཞིན་དུ་བྱིན་གྱིས་བརླབ། དེ་ལ་
གཟུངས་ཐག་བཏགས་པའམ་ལག་པ་གཡོན་པས་རེག་ལ་བཟླས་བརྗོད་བྱ་སྟེ། རབ་
ནི་སྒྲའམ་འོད་བྱུང་བྱུང་དུ་བསྙེན་པ་བྱེད་པ་ཡིན། འབྲིང་ཞག་བདུན་བྱ། ཐ་མ་
ནི་གཙོ་བོ་ཡབ་ཡུམ་གྱི་སྙིང་པོའམ། ཉེ་བའི་སྙིང་པོ་གཉིས་གང་བཟླས་ཀྱང་འདྲ་
-687

ས་སྐྱ་བཀའ་འབུམ། ༼པ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
ཞེས་གསུང་ནའང་ཡི་གེ་བདུན་པ་འབའ་ཞིག་ལ་ཁྲི་ཕྲག་བདུན་བཟླས་ལ་བསྙེན་པ་
བྱའོ། །དེ་ནས་བསྙེན་པ་ཚར་ནས་གནས་ཁང་དབེན་པར་ཚོགས་ཀྱི་འཁོར་ལོའི་ཡོ་
བྱད་བཤམ། དཔའ་བོ་དང་རྣལ་འབྱོར་མ་ལྔ་ཡན་ཆད་སྤྱན་དྲངས། མཎྜལ་ཕུལ་ལ་
ཏིང་ངེ་འཛིན་ལ་གནས་པར་གསོལ་བ་གདབ། བདག་ཉིད་སངས་རྒྱས་སུ་བསྐྱེད་པ་
ལ་མཆོད་པར་བྱ། དམ་ཚིག་ཅན་ལ་གཏོར་མ་སྦྱིན། ཚོགས་ཀྱི་འཁོར་ལོའི་ཡོ་བྱད་
བྱིན་གྱིས་བརླབས་ཏེ་ཕུད་བླ་མ་དང་གཏོར་མ་ལ་ཕུལ་ལ་ལོངས་སྤྱད། ཚོགས་ཀྱི་
ཁ་ཟས་ཀྱིས་ཚིམ་པ་དང་ལྷག་མའི་གཏོར་མ་བསྡུ་བ་ལ་སོགས་པ་ཚོགས་ཀྱི་མཇུག་
གི་ཆོ་ག་རྣམས་བྱ། འཇིག་རྟེན་ལས་འདས་པའི་གཏོར་མ་བསྲུང་བའི་དོན་དུ་
གཞག །ཀུན་གྱི་དཔའ་བོའི་གོ་ཆ་དང༌། དཔའ་མོའི་གོ་ཆ་དང་། ཐ་མ་སྔགས་
ཀྱིས་བསྲུང་བ་རྣམས་བྱ། སྔར་བྱིན་རླབས་འདི་མ་ཐོབ་པའི་ཚོགས་པ་རྣམས་གཞན་
དུ་བཏང་། སློབ་མ་མཚན་ཉིད་དང་མི་ལྡན་ཞིང་ལུས་ཀྱི་དཀྱིལ་འཁོར་དུ་དབང་
མ་ཐོབ་པ་ལ་ནི་བྱིན་རླབས་མི་བྱེད་ལ། མཚན་ཉིད་དང་ལྡན་ཞིང་ལུས་ཀྱི་དཀྱིལ་
འཁོར་དུ་དབང་ཐོབ་པ་ལ་ནི་སློབ་མ་རྣམས་གྲལ་ལ་རིམ་གྱིས་འཁོད་དུ་གཞུག །བླ་
མ་ལ་མཎྜལ་ཕུལ་ལ་ངག་ཏུ། བླ་མ་རིན་པོ་ཆེ་བདག་ལ་བྱིན་གྱིས་བརླབ་པའི་རིམ་
པས་བདག་གི་རྒྱུད་བྱིན་གྱིས་བརླབ་ཏུ་གསོལ། ཞེས་ལན་གསུམ་གྱི་བར་དུ་གསོལ་བ་
གདབ། དེ་ནས་སློབ་མ་རྣམས་ཞལ་བཞི་ཕྱག་བཅུ་གཉིས་པར་སྐད་ཅིག་ཙམ་གྱིས་
བསྒོམ། སྤྲོས་པ་ལ་དགའ་ན་ལུས་ལ་ལྷ་སུམ་ཅུ་སོ་བདུན་ཡང་བསམ། དེ་ནས་སྔར་
གྱི་བདུད་རྩི་རིལ་བུ་ཆང་དང་སྦྱར་བ་བསྙེན་པའི་སྐབས་སུ་བཅས་པ་དེ་ལ་སྟེང་དུ་ཡི་
གེ་ཧཱུྃ་དམར་པོ་ཅིག་བསམས་ལ། དེ་ཞུ་བའི་སྟོབས་ཀྱིས་བདུད་རྩི་ཐམས་ཅད་དམར་
མེར་སོང་བར་བསམས་ལ་ལག་པ་གཡོན་པས་བཀབ་སྟེ། ཡི་གེ་བདུན་པ་བརྒྱ་རྩ་
བརྒྱད་བཟླས་ལ་སློབ་མ་ལ་ཧུབ་རེ་བླུད། ལག་པ་གཡོན་པའི་མཐེབ་སྲིན་གྱི་ཐོར་
688

རིམ་པ་ལྔའི་གསལ་བྱེད།
མས་སློབ་མའི་ལུས་ཐམས་ཅད་ལ་གཏོར་བར་བྱའོ། །དེ་ནས་བླ་མས། མགལ་མེ་
བསྐྱོད་པའི་རྣམ་པ་ཅན། །སེམས་ནི་ཡུལ་ལ་རབ་ཏུ་རྒྱུག །དེ་ནི་དེ་ལས་རྣམ་བཟློག་
ནས། །མཚོན་དུ་མེད་པ་མཚོན་པར་བྱ། །ཞེས་བརྗོད་ལ་དེའི་དོན་ཡང་བཤད་པར་
བྱ་སྟེ།
མགལ་མེ་བསྐྱོད་པ་བཞིན་དུ་སེམས་ཡུལ་ཐམས་ཅད་ལ་དུས་ཀུན་ཏུ་རྒྱུག་པ་
ཡིན་པས་ན་དེ་ཡུལ་ལས་མ་བཟློག་ན་ཏིང་ངེ་འཛིན་མི་སྐྱེ་སྟེ། དེའི་ཕྱིར་ཡུལ་དེ་ལ་
མངོན་ཞེན་གཏོང་བར་བྱ་དགོས་པས་ན་བུ་ཁྱེད་རྣམས་གང་ལ་མངོན་པར་ཞེན་པ་
སྐྱེ་བར་འདུག་སོམས་ཤིག་ཅེས་བརྗོད་ལ། དེ་ནས་ཡང་བཤད་པ། གཟུགས་རྣམས་
ནི་མེ་ལོང་གི་གཟུགས་བརྙན་ལྟ་བུ་སྟེ། དེ་ལ་མངོན་པར་ཞེན་པ་བྱར་མེད་པ་དེ་
བཞིན་དུ་སྒྲ་རྣམས་ནི་བྲག་ཅ་ལྟ་བུའོ། །ཚོར་བ་ནི་ཆུའི་ཆུ་བུར་ལྟ་བུའོ། །འདུ་ཤེས་
ནི་སྨིག་རྒྱུ་ལྟ་བུའོ། །འདུ་བྱེད་ནི་ཆུ་ཤིང་ལྟ་བུའོ། །རྣམ་པར་ཤེས་པ་ནི་སྒྱུ་མ་ལྟ་བུ་
སྟེ། མདོར་ན་ཆོས་ཐམས་ཅད་ནི་སེམས་ཀྱི་སྣང་བ་ཙམ་ཡིན་ལ།
སེམས་དེའང་
རང་བཞིན་མེད་པ་ཙམ་ཡིན་པའི་ཕྱིར་མཚོན་བྱ་ནི་འདི་ཡིན་ལ།
མཚོན་པར་བྱེད་
པ་ནི་འདིས་མཚོན་པར་བྱེད་དོ། །ཞེས་བརྗོད་དུ་མེད་པས་ན་བརྗོད་པའི་མཐའ་
ཐམས་ཅད་དང་བྲལ་བ་ཡིན་མོད་ཀྱི།
བརྗོད་དུ་མེད་པ་དེ་ཉིད་བློའི་ཡུལ་དུ་ཅུང་
ཟད་སྐྱེས་པ་དེ་ནི་མཚོན་དུ་མེད་པ་མཚོན་པར་བྱ། །ཞེས་བྱ་བའི་དོན་ཏོ། །ཞེས་
བརྗོད་ལ་བདག་མེད་པ་ལ་བློ་ཅུང་ཞིག་(༣༦༨)འཇོག་ཏུ་གཞུག་གོ། །དེ་ལྟར་དེའི་
སེམས་ཡུལ་ལས་བཟློག་ནས་བྱིན་གྱིས་བརླབ་པ་དངོས་ནི་སློབ་དཔོན་བདག་ཉིད་རྣལ་
འབྱོར་བརྟན་པར་དྲན་པར་བྱས་ལ། བདག་གི་སྙིང་གའི་ཧཱུྃ་ལས་ཧཱུྃ་གཅིག་ཆད་དེ་སྣ་
བུག་གཡས་ནས་ཕྱུང་ལ་སློབ་མའི་སྣ་བུག་གཡོན་པ་ནས་བཅུག་དེའི་སྙིང་གར་ཟླ་བའི་
སྟེང་དུ་གཞག་པར་བྱའོ། །ཧཱུྃ་དེའི་འོད་ཟེར་གྱིས་དེའི་ལུས་ཐམས་ཅད་དཀར་བའམ་
དམར་བས་མེར་གྱིས་ཁེངས་པར་བསམས་ཏེ། དེའང་སློབ་དཔོན་འབའ་ཞིག་གིས་
- 689

ས་སྐྱ་བཀའ་འབུམ། ༼པ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
བསྒོམ་པའམ། ཡང་ན་སློབ་མ་དང་གཉིས་ཀས་བསྒོམ་པར་བྱའོ། །དེའི་དུས་སུ་སློབ་
དཔོན་གྱིས་ཡི་གེ་བདུན་པ་བཟླས་ཤིང་དྲིལ་བུའམ། ཌ་མ་རུའི་སྒྲ་ཅུང་ཟད་བྱ་ཞིང་
སྔར་གྱི་བདུད་རྩིས་ཀྱང་གཏོར། དེ་བཞིན་གཤེགས་པ་ཐམས་ཅད་ཀྱི་སྐུ་གསུང་ཐུགས་
ཀྱི་བྱིན་རླབས་ཀྱང་ཞུགས་པར་བསམ་པར་བྱའོ། །དེ་ལ་བྱིན་རླབས་ཀྱི་རྟགས་གང་
ཟག་གི་རིམ་པས་ལྔ་འབྱུང་བར་འགྱུར་ཏེ། ལུས་འཕར་བའམ། འདར་བའམ། བདེ་
བ་དང་གསུམ་ནི་ལུས་ལ་འབྱུང་བའི་རྟགས་སོ། །ངག་སྨྲ་བ་དང༌།
སོགས་པ་ནི་ངག་གི་རྟགས་སོ། །སེམས་ལ་མི་རྟོག་པ་སྐྱེས་པ་ནི་སེམས་ཀྱི་རྟགས་
དགོད་པ་ལ་
སོ། །དེ་ལ་རྟགས་དང་པོ་བྱུང་ན་ནི་གང་ཟག་དམན་པ་ཞེས་བྱའོ། །གཉིས་པ་ལ་
ནི་ཐ་མ་ཞེས་བྱའོ། །གསུམ་པ་ལ་ནི་འབྲིང་པོ་ཞེས་བྱའོ། །བཞི་པ་ལ་ནི་རབ་ཅེས་
བྱའོ། །ལྔ་པ་ལ་ནི་ཡང་རབ་ཅེས་བྱའོ། །ཡང་ན་ཐ་མ་ལུས་ལ་ཕེབས་པའི་རྟགས་
ནི་འདར་བ་དང་འཕར་བ། འབྲིང་ངག་ལ་ཕེབས་པའི་རྟགས་ནི་སྨྲ་བ་དང་དགོད་
པ། རབ་ལ་བདེ་བའི་རང་བཞིན་དུ་བྱུང་བ། ཡང་རབ་ལ་བདེ་སྟོང་གི་རང་བཞིན་
དུ་བྱུང་བའོ་ཞེས་ཀྱང་གསུངས་ཏེ། འདི་ནི་རིམ་པ་ལྔའི་བསྒོམ་ཁྲིགས་དང་བག་ཙམ་
མི་མཐུན་ནོ། །དེ་ནས་བྱིན་རླབས་ཀྱི་རྒྱུན་དེའི་དམིགས་པ་བག་ཙམ་ཞིག་གཏོད་དུ་
བཅུག་ལ་བླ་མ་ལ་ཡོན་དབུལ་ཞིང་ཞབས་ལ་ཕྱག་བྱ། ལས་ཀྱི་རྗེས་རྣམས་བསྡུ་བར་
བྱའོ། །བྱིན་རླབས་ཀྱི་རིམ་པ་བསྟན་ཟིན་ཏོ།། །།
དེ་ནས་ལམ་གྱི་རིམ་པ་ལྔའི་དང་པོར་བདག་བྱིན་གྱིས་བརླབ་པའི་རིམ་པ་ནི་
གཉིས་ཏེ། ས་བོན་དང་བཅས་པ་དང༌་། ས་བོན་མེད་པའོ། །དང་པོ་ནི་ལྷར་
ཡང་རང་བྱིན་གྱིས་བརླབ་པའི་རིམ་པ་གཉིས་པ་བརྗོད་པ་ཞེས་བྱ་བ་ལ་སོགས་པ་
སྟེ། གཉིས་པ་ཞེས་བྱ་བ་ནི་བྱིན་རླབས་ཀྱི་རིམ་པ་ལ་ལྟོས་ནས་འདི་གཉིས་པ་ཡིན
ནོ། །དེ་ལ་ཉམས་སུ་བླང་བའི་རིམ་པ་ནི་འདི་ཡིན་ཏེ། བླ་མ་ལས་བྱིན་རླབས་ཐོབ་
690-

རིམ་པ་ལྔའི་གསལ་བྱེད།
ནས་བྱིན་རླབས་ཀྱི་རྒྱུན་བསྒོམ་པར་འདོད་པའི་རྣལ་འབྱོར་པས་ནང་པར་གཉིད་སད་
ནས་བྱིན་རླབས་ཀྱི་རྒྱུན་བསྒོམ་པར་བྱ་སྟེ། དེའང་བྱིན་རླབས་ཀྱི་དུས་སུ་འཕར་གཡོ་
ལྟ་བུ་བྱུང་ན་སེམས་གཟུང་བ་དཀའ་བ་སྟེ། རིམ་པ་དང་པོ་འདི་ཉིད་ནས་བསྒོམ་པ་
ནི། སྔོན་དུ་བསྐྱེད་པའི་རིམ་པ་བསྒོམ་པའམ། ལྷའི་རྣམ་པ་དྲན་པ་ཙམ་ལ་ཡང་རུང་
སྟེ། དེ་ཡང་ཡུམ་འོད་ཀྱི་རང་བཞིན་དུ་བྱས་ཏེ་སྣ་བུག་གཡོན་པ་ནས་བཅུག་སྟེ་སྙིང་
གར་བསྟིམ། དེ་ནས་བླ་མ་སྤྱི་བོར་བསྒོམས་ལ་མོས་གུས་དྲག་ཏུ་བྱའོ། །དེ་ནས་སྙིང་
གར་ཨ་ལས་ཟླ་བའི་དཀྱིལ་འཁོར་སྲན་མ་ཕྱེད་བཀས་པ་ཙམ་ཞིག་ལ་ཐིག་ལེ་ཁ་དོག་
དམར་སྐྱ་ཡུངས་ཀར་འབྲིང་པོའི་ཚད་ཙམ་ཞིག་བསམས་ལ་དེ་ལ་སེམས་གཟུང་། དེ་
ལ་དམིགས་པ་བརྟན་པ་དང་དབང་པོ་གཞན་ལའང་སྤྲོས་ཏེ་མིག་གཉིས་ལ་ཐིག་ལེ་
དཀར་པོ་གཉིས། རྣ་བ་གཉིས་ལ་ནག་པོ་གཉིས། སྣའི་བུ་ག་གཉིས་ཀྱི་འདོམ་སོར་
ཐིག་ལེ་སེར་པོ་གཉིས། ལྕེའི་རྩ་བར་དམར་པོ། མཚན་མའི་རྩེ་ལ་ལྗང་གུ། ཡང་
སྙིང་གའི་སྔར་གྱི་ཐིག་ལེ་དམར་སྐྱའི་སྟེང་དུ་ཐིག་ལེ་སྔོན་པོ་ཞིག་བསྒོམས་ཏེ། དེ་
ཐམས་ཅད་ཀྱང་གདན་ཟླ་བའི་སྟེང་དུ་བསྒོམ་པ་ཡིན་ནོ། །ཐིག་ལེ་དེ་རྣམས་ཀྱི་རང་
བཞིན་ཡང་མིག་ནས་བཟུང་སྟེ་མཚན་མའི་(༣༦༩)རྩེ་མོའི་བར་གྱེས་ནི་སྒོ་ལྔའི་རྣམ་ཤེས་
བསྟན་ལ། སྙིང་གའི་ཟླ་བས་ནི་ཀུན་གཞི་བསྟན་ཅིང༌། དེའི་སྟེང་ན་གནས་པའི་ཐིག་
ལེ་དམར་སྐྱས་ནི་ཡིད་ཀྱི་རྣམ་ཤེས་དང༌། དེའི་ཡང་སྟེང་གི་ཐིག་ལེ་སྔོན་པོས་ཉོན་
མོངས་པ་ཅན་གྱི་ཡིད་བསྟན། དེ་རྣམས་བསྒོམ་པའི་རིམ་པ་ཡང་དང་པོ་འཇུག་པའི་
རླུང་དང་དུས་གཅིག་ཏུ་སྙིང་གའི་ཐིག་ལེར་བསྟིམ། ཐིག་ལེ་དམར་སྐྱ་དེ་འབར་ཞིང་
གསལ་བའི་རྣམ་པར་དམིགས་ལ་བསྒོམ་མོ། །དེ་ལ་སེམས་